
НАРЕДБА № 24
ЗА РЕДА И УСЛОВИЯТА ЗА ОТГЛЕЖДАНЕ НА СЕЛСКОСТОПАНСКИ
ЖИВОТНИ НА ТЕРИТОРИЯТА НА ОБЩИНА СТРАЛДЖА

РАЗДЕЛ І.
ОБЩИ ПОЛОЖЕНИЯ

Чл.1. (1) С тази наредба се уреждат обема на животновъдната дейност и местата за отглеждане на селскостопански животни по смисъла на Закона за животновъдството на територията на Община Стралджа, както и взаимоотношенията между Общината и собствениците на селскостопански животни.
(2) Разпоредбите на тази наредба са задължителни за всички лица на територията на общината, свързани с дейностите по ал. 1.
(3) Наредбата не се отнася за отглеждане на животни – компаньони и лицензирани приюти за безстопанствени животни.
Чл.2. Собствениците, съответно ползвателите на животновъдни обекти със селскостопански животни на територията на Община Стралджа са длъжни да спазват всички изисквания при отглеждане на отделните видове животни, регламентирани в Закона за животновъдството, Закона за ветиринарномедецинската дейност и Наредба № 44 от 20.04.2006 г. за ветиринарномедицинските изисквания към животновъдните обекти, наричана по-долу Наредбата.
Чл.3. Селскостопанските животни на територията на Община Стралджа се отглеждат в животновъдни обекти, които се изграждат във и извън населените места според вида на животните и целта, за която се изграждат, и отговарят на изискванията на Наредба № 44 от 20.04.2006 г. за ветеринарномедицинските изисквания към животновъдните обекти.

РАЗДЕЛ ІІ
ОТГЛЕЖДАНЕ НА СЕЛСКОСТОПАНСКИ ЖИВОТНИ ЗА ЛИЧНИ НУЖДИ

Чл.4. (1) Съгласно разпоредбата на чл.4а от Наредбата,  в личните стопанства на физически лица, могат да се отглеждат за лични нужди, селскостопански животни, както следва:
1. до два броя едри преживни животни (ЕПЖ) и приплодите им до 12 месечна възраст;
2. до десет броя дребни преживни животни (ДПЖ) с приплодите им до 9-месечна възраст;
3. до три броя прасета за угояване, различни от свине майки и некастрирани нерези;
4. до два броя еднокопитни и приплодите им до 12-месечна  възраст;
5. до десет възрастни зайци с приплодите им, но не повече от сто броя общо;
6. до 50 (петдесет) възрастни птици, независимо от вида;
7. до 100 (сто) бройлера или подрастващи птици, независимо от вида;
(2) Обектите, в които ще се отглеждат животните за лични нужди по ал.1 трябва да отговарят на изискванията по чл.4, ал.1, т.2, 3, 5 и 6 от Наредбата и имат обособено място за съхранение и обеззаразяване на тор.
 (3) Обособените места за съхранение и обеззаразяване на торта трябва да са съобразени с капацитета и технологията на отглеждане, с отстояние не по малко от 100 м. от административни сгради, училища, детски градини и болнични заведения и на 20 м. от жилищни сгради, собственостна трети лица.
Чл.5. (1) Животновъдните обекти –лични стопанства за отглеждане на животни за лични нужди подлежат на регистрация в ОДБХ – Ямбол.
(2) Заявлението по образец за регистрация на животновъдния обект се подава чрез кмета или кметския наместник на населеното място, а за град Стралджа чрез опеделен/и служител/и от отдел „ИДОС“, като за всяко заявление се издава входящ номер. На всеки 10 дни кметът, кметския наместник и служителя/и от отдел „ИДОС“ предоставят на  ОДБХ – Ямбол за регистрация всички постъпили за периода заявления.
(3) В 7-дневен срок от получаване на заявлението директорът на ОДБХ-Ямбол със заповед определя комисия за извършване на проверка на личните стопанства за спазване на изискванията на Наредба №44 от 20.04.20006 г. в състава на която се включва, кмета /   място или упълномощено от него лице, а за гр.Стралджа служител/и от общинска администрация.   
(4) В срок до 7 работни дни от приключване на проверката, комисията представя до директора на ОБДХ – Ямбол становище за регистрация или за отказ. Ако комисията установи, че личното стопанство не отговаря на ветиринарномедицинските изисквания, дава писмено предписание на заявителя и определя срок за отстраняване на пропуските.
(5) При отстраняване на пропуските преди изтичане на посочения в предписанието срок, заявителят писмено информира ОДБХ – Ямбол, чрез кмета на общината, кмета или кметския наместник на населеното място. В срок до 7 работни дни комисията извършва повторна проверка на обекта. За резултатите от проверката съставя протокол, който представя на директора на ОДБХ – Ямбол.
(6) В срок до три работни дни от представяне на становището на комисията, директора на ОДБХ – Ямбол издава удостоверение за регистрация или мотивирано отказва регистрацията.
(7) Регистрацията на животновъдните обекти е безплатна и безсрочна.
Чл.6. Отглеждането на селскостопански животни с капацитети извън посочения в чл.4 се извършва в семейни  и индустриални ферми.
Чл.7. (1) Животновъдните обекти се изграждат според вида на животните и целта, за която се отглеждат. Същите трябва да отговарят на изискванията посочени в  Наредба № 44 от 20.04.2006 г. и Закона за ветеринарномедицинската дейност.


РАЗДЕЛ ІII
ЗАДЪЛЖЕНИЯ НА СОБСТВЕНИЦИТЕ НА СЕЛСКОСТОПАНСКИ ЖИВОТНИ ОТГЛЕЖДАНИ В ЖИВОТНОВЪДНИ ОБЕКТИ В ГРАНИЦИТЕ НА НАСЕЛЕНИТЕ МЕСТА

 Чл.8. Отглеждането на селскостопански животни за лични нужди е допустимо в поземлени имоти с жилищно предназначение, намиращи се в строителните граници на населените места на територията на община Стралджа в регистрирани животновъдни обекти.
Чл.9. Лицата, които отглеждат селскостопански животни, са длъжни да предприемат всички мерки за предотвратяване неконтролирано напускане на животните от границите на имота. 
Чл.10. Придвижването на селскостопанските животни на територията на Община Стралджа от регистрираните животновъдни обекти до местата за пашуване, се извършва по маршрути, определени със заповед на кмета на общината, кмета на кметство или кметския наместник на съответното населено място.
Чл.11. (1) Собствениците, които отглеждат селскостопански животни за лични нужди са длъжни да осигурят необходимите условия за безопасността на движението и недопускане на замърсяване при придвижване на животните по улици и пътища на територията на общината, в случаите когато липсва друга възможност за придвижване.
(2) Собствениците на животни носят административна отговорност при причинени щети в имоти на други физически и юридически лица или на друга движима собственост. Щетите се установяват по реда на Закона за опазване на селскостопанското имущество и други приложими нормативни документи.
Чл.12. (1) Отглеждането на селскостопански животни за лични нужди се извършва в ограден двор, в сгради и постройки, отговарящи на следните изисквания:
1. Заварени законни или търпими по смисъла на ЗУТ стопански постройки, които отговарят на санитарно-хигиенните, ветеринарномедицинските изисквания и на нормативните изисквания за опазване на околната среда;
2. Новоизградени стопански постройки по реда на ЗУТ и съответните подзаконови нормативни актове при спазване на санитарно-хигиенните, ветеринарномедицинските изисквания и на нормативните изисквания за опазване на околната среда. Постройките за отглеждане на животни се изграждат след издадено  разрешение за строеж.
(2) Заустването на отпадни води се извършва във водоплътна изгребна яма или друго пречиствателно съоръжение, изградено в същия имот при спазване на нормативните изисквания.
(3) Собствениците на селскостопански животни осигуряват в своя двор съоръжения за временно депониране (съхранение) на животинските отпадъци (тор), отговарящи на следните изисквания:
1. Течен оборски тор - стопанството трябва да разполага с добре построено съоръжение или резервоар за течен оборски тор. Съхранението на течния оборски тор да се извършва в зависимост от броя на животните за период от 4 месеца. Да не се изграждат съоръжения за съхранение на течен оборски тор в близост до водни обекти. Препоръчва се разстоянието до тях да е най-малко 20 м.
2. Твърд оборски тор:
а) при пасищно отглеждане на животни капацитетът на изградените съоръжения да е
достатъчен за съхраняване на генерирания в стопанството оборски тор, най-малко за 4 месеца.
б) при оборно отглеждане на животни, капацитетът на изградените съоръжения да е достатъчен за съхраняване на генерирания в стопанството оборски тор, най-малко за 6 месеца;
3. Торовата маса се използва по начин, непозволяващ замърсяване на почвата и околната среда, или се депонира от собственика на животното (животните) в собствен имот, отстоящ най-малко на 300 метра от строителните граници на населеното място, както и в поземлени имоти с неземеделско предназначение, разположени извън строителните граници на населеното място.
(4) Собствениците се задължават да поддържат помещенията и прилежащите към тях дворове и терени чисти, в добро хигиенно състояние и периодично да извършват дезинфекция и дезинсекция на същите, съгласувано от служители на общинска администрация, кметове и кметски наместници.
(5) Не се допуска натрупването на оборски тор в постройките за отглеждане на животни и прилежащата към тях свободна дворна площ за разходка, като торовата маса ежедневно се събира в съоръженията по ал. 3 и същите периодично се почистват.
(6) Временно съхранение на торова маса в чужд или съсобствен поземлен имот се допуска само при наличие на писмено съгласие от собственика на имота с нотариална заверка на подписа, договор за наем или друг документ, удостоверяващ ползването на имота.
Чл.13. Отглеждането за лични нужди на животни в съсобствени парцели се извършва с писменото съгласие на всички съсобственици с нотариална заверка на подписите.
Чл.14. Забранява се :
1. Отглеждането и придвижването на селскостопанските животни на територията на Община Стралджа, ако не са идентифицирани и на които не са изпълнени мерките, предвидени в програмата за профилактика, надзор, контрол и ликвидиране на болести по животните и зоонози.
 2. Движението на еднокопитни животни, използвани за животинска тяга на пътни превозни средства по улиците на населените места и пътна мрежа без здравен ветеринарномедицински паспорт и предпазна престилка.
 3. Влизането, преминаването и паша на животни в земи с посеви, трайни или цветни
насаждения, освен в случаите на собственост или учредено вещно право върху земята.
4. Влизането, преминаването и паша на животни на пасища, мери и ливади, при липса
на правни основания за допускането на същите в тези имоти.
 5. Отглеждането, преминаването, престоя и пашата на селскостопански животни и птици в обществени озеленени площи на жилищните територии, в това число всички паркове, градини, улично озеленяване, извънселищно озеленяване и паркове, гробищни паркове, спортни обекти, в дворовете на здравни заведения, училища, детски градини и детски ясли и заведения за социални грижи, сметища и торища, санитарно-охранителни зони на водоизточници и водоснабдителни съоръжения;
6. Придвижването на селскостопански животни по улиците на населените места, освен
ако няма друга възможност;
 7. Изхвърлянето на торова маса в съдовете за събиране на битови отпадъци и върху площи общинска или държавна собственост в границите на населените места; замърсяване на обществени места и пътища с оборски тор, торова течност и животински ескременти;
 8. Клането на животни и обработката на животински продукти на обществени места (по тротоарите, улиците, площадите и др.)
 9. Оставянето на животни без надзор, както и свободното им придвижване (без придружител).
Чл.15. Животинските трупове, продукти и отпадъци от животински произход се събират, транспортират, съхраняват, обработват, преработват или обезвреждат в съответствие с нормативните изисквания, по начин, който гарантира пълна безопасност за здравето на хората и животните и опазване на околната среда.

РАЗДЕЛ ІV
ОТГЛЕЖДАНЕ НА СЕЛСКОСТОПАНСКИ ЖИВОТНИ СЪС СТОПАНСКА ЦЕЛ В ЖИВОТНОВЪДНИ ОБЕКТИ, ИЗГРАДЕНИ В ГРАНИЦИТЕ НА НАСЕЛЕНИТЕ МЕСТА

Чл.16.  (1) Животновъдни обекти, в които се отглеждат до 350 броя кокошки носачки или друг вид възрастни птици, или до 500 броя бройлери, трябва да отговарят на изискванията на чл. 4, ал. 1, т. 2-7 и 9 от Наредба № 44 от 20.04.2006 г. 
(2) Животновъдни обекти, в които се отглеждат до 5 000 броя подрастващи птици от други видове трябва да отговарят на изискванията на чл.4, ал.1, т.2-7 и 9 от Наредбата.
Чл.17. В Животновъдните обекти за отглеждане на свине във фамилни ферми с въведени мерки за биосигурност, могат да се отглеждат до 5 броя свине майки и приплодите им, но не повече от 50 броя свине, като обекта следва да отговаря на изискванията на чл.11а от Наредбата.   
Чл.18. Животновъдни обекти за отглеждане до 20 броя зайци за разплод, но не повече от 200 броя,  които разполагат с помещение и/или съоръжение, отговарящи на оптималните зоохигиенни условия.
Чл.19. Животновъдните обекти-постоянни и временни пчелини, за отглеждане  на пчелни семейства,  на територията на населеното място и вилна зона, следва да отговарят на следните изисквания: 
1. имотите, в който се разполагат живитновъдните обекти-постоянни и временни  пчелини, да са оградени;
2. пчелините да са на разстояние не по-малко от 5 м. от границите на съседа, ако входовете им са ориентирани към него, и не по-малко от 3 м., ако входовети не са с лице към границите на съседния имот; При наличие на плътна ограда, висока над 2 м., или когато са разположени на склон и съседния имот е поне 2 м. под нивото на пчелина, пчелините могат да се настаняват и до самата ограда;
3. няма констатирано заразно заболяване по пчелите и пчелното пило в района, констатирано от органите на БАБХ;
4. да не се намират на разстояние, по малко от 100 м. от административни сгради, училища, детски градини и болнични заведения и на 20 м. от жилищни сгради;
5. на разстояние, по-малко от 10 км. в район с регистрирани племенни пчелини за производство на елитни пчелни майки и резерватни пчели;
6. на разстояние, по малко от 5 км. в район с регистрирани репродуктивни пчелини за производство на племенни пчелни майки.
Чл.19а. (1) Животновъдни обекти за отглеждане до 9 броя ЕПЖ с приплодите им до 12-месечна възраст, до 150 броя ДПЖ с приплодите им до 9-месечна възраст и до 5 броя еднокопитни с приплодите им до 12-месечна възраст, могат да бъдат изградени в жилищни имоти, разположени на крайната регулационна линия на населеното място, имат отстояние не по-малко от 30 м. от жилищна сграда изградена в съседен имот, и отговарят на изискванията на чл.4 и чл.10 от Наредбата.
(2) Генерираният оборски тор се извозва ежедневно на торова площадка, изградена в собствен или нает имот, отстоящ най-малко на 300 метра от строителните граници на населеното място и в съответствие с правилата за добра земеделска практика по чл. 6, т. 1 и т. 7, б. „б“ от Наредба № 2 от 13 септември 2007 г. за опазване на водите от замърсяване с нитрати от земеделски източници.

РАЗДЕЛ V
ОТГЛЕЖДАНЕ НА СЕЛСКОСТОПАНСКИ ЖИВОТНИ СЪС СТОПАНСКА ЦЕЛ  В ЖИВОТНОВЪДНИ ОБЕКТИ, ИЗГРАДЕНИ ИЗВЪН ГРАНИЦИТЕ НА НАСЕЛЕНИТЕ МЕСТА

Чл.20.    Животновъдни обекти за отглеждане до 9 броя ЕПЖ с приплодите им до 12-месечна възраст, до 50броя ДПЖ с приплодите им до 9-месечна възраст, до 10 броя еднокопитни с приплодите им до 12-месечна възраст, до 120 броя зайци, трябва да отговарят  на изискванията на чл.4, ал.1, т.2, 3, 5, 6 и 8, чл.9, ал.1, т.3 и 7, и чл.10, т.2-5 от Наредбата.
Чл.21.  В Животновъдните обекти за отглеждане на свине във фамилни ферми с въведени мерки за биосигурност, могат да се отглеждат до 10 броя свине майки и приплодите им, но не повече от 200 броя свине, като обекта отговаря на изискванията на чл11а от Наредбата.   
Чл.22. (1) Животновъдните обекти-постоянни и временни пчелини, за отглеждане на пчелни семейства, извън територията на населеното място, трябва да отговарят на следните изисквания: 
1. разполагат с ограждение, осигуряващо безопасността на обекта, което не позволява достъп и свободно преминаване от хора и животни;
2. имат поставена информационна табела на входа, съдържаща данни за идентификация на обекта;
3. снабдени са постоянно с вода;
4. не се намират на разстояние, по-малко от 10 км. в район с регистрирани племенни пчелини за производство на елитни пчелни майки и резерватни пчели;
5. не се намират на разстояние, по малко от 5 км. в район с регистрирани репродуктивни пчелини за производство на племенни пчелни майки.
(2) За обектите по ал.1, намиращи се в защитени територии по смисъла на Закона за защитените територии, изискванията по ал. 1, точки 1 и 2 не се прилагат.
(3) При подвижно пчеларство, разрешение за настаняване или преместване на временен пчелин се издава от кмета/ кметския наместник/ в деня на подаване на молбата, при наличие на изискванията на чл.13, ал.1 от Закона за пчеларството, а за поземлени имоти в горски територии-по реда на Закона за горите.
(4) Кметовете/ кметските наместници/ водят регистър на пчелините, включително на пчелните семейства. В едномесечен срок от регистрацията, кметствата изпращат информация за регистрираните пчелни семейства в Областна дирекция „Земеделие“ и ОДБХ – Ямбол.
Чл.23. (1)  Животновъдни обекти-пасища се създават за отглеждане на едри и/или дребни преживни животни и/или еднокопитни животни, целогодишно пасищно и трябва да отговарят на следните изисквания:
1.разполагат с ограждение, осигуряващо безопасност на обекта, което не позволява свободен достъп на хора и неконтролируемо движение на диви и селскостопански животни;
2.разполагат с площ от поне два декара за една животинска единица;
3.имат осигурен постоянен достъп до вода и храна;
4.имат навес с минимум две съседни страни, който да осигурява защита от неблагоприятни атмосферни влияния и други вредни въздействия върху здравословното състояние на животните;
5.разполагат с обособено място или изградено съоръжение, което дава възможност за бързо залавяне и фиксиране на животните при извършване на ветеринарномедицински или зоотехнически манипулации;
6.на входа на обекта имат поставена информационна табела с данни за идентификацията на обекта.
(2)  Изискванията по ал. 1, точки   1,4 и 6 не се прилагат, когато в животновъдния обект, за периода 15 ноември до 15 март не се отглеждат животни.
(3)   За обектите по ал.1, намиращи се в защитени територии по смисъла на Закона за защитените територии, изискванията по ал. 1, точки 1,2,4 и 6 не се прилагат.
Чл.24. Животновъдни обекти за отглеждане на калифорнийски червеи следва да отговарят на изискванията на чл.17ж от наредбата. 
Чл.25. За отглеждането на всички останали животни, за които се изисква специално разрешение от РИОСВ (охлюви, земноводни, влечуги и др.), регистрирането на обекта става след получаване на съответното разрешително.
	
РАЗДЕЛ VI
ИДЕНТИФИКАЦИЯ И ТРАНСПОРТИРАНЕ НА СЕЛСКОСТОПАНСКИ ЖИВОТНИ
Чл.26.(1) Животните (ЕПЖ, ДПЖ, свине и еднокопитни) подлежат на идентификация, съгласно чл. 51 от Закона за ветеринарномедицинската дейност (ЗВМД):
(2) Собствениците на животни по ал.1 от наредбата са длъжни да ги идентифицират чрез поставяне на Индивидуален идентификатор одобрен от БАБХ и/или ветеринарномедицински паспорт, издаден от Областна дирекция по безопасност на храните – гр. Ямбол.
(3) Забранява се транспортирането на селскостопански животни на територията на община Стралджа да се извършва без ветеринарномедицинско свидетелство, а за едрите преживни и еднокопитни животни – и с ветеринарномедицински паспорт.
(4) Животните се транспортират при условия, гарантиращи здравето, физиологичните и поведенческите им нужди в специализирани, лицензирани транспортни средства, а болни животни или животни, които са били в контакт с болни животни, само с писмено разпореждане на ветеринарен лекар.



РАЗДЕЛ VII
ПРАВА И ЗАДЪЛЖЕНИЯ НА КМЕТА НА ОБЩИНАТА, ВКЛЮЧИТЕЛНО И ЗА Р.СТРАЛДЖА, КМЕТОВЕТЕ И КМЕТСКИТЕ НАМЕСТНИЦИ НА НАСЕЛЕНИТЕ МЕСТА

Чл.27. Кметовете и кметски наместници осъществяват контрол при отглеждането на селскостопански животни за:
1. Спазване на допустимия брой селскостопански животни отглеждани за лични нужди;
2. Опазване на общински територии от замърсяване, вследствие отглеждането на селскостопански животни;
Чл.28. Кметовете и кметските наместници на населените места в общината са длъжни да:
1.Съдействат за изпълнението на мерките за профилактика, ограничаване и ликвидиране на болестите по животните;
2.Организират изпълнението на разпоредбите от Централния епизоотичен съвет и от комисиите по чл.128, ал.1 от ЗВМД на мерките за ограничаване на болести по животните; 
3. Съдействат за организиране на периодични обучения на собственицитеи/или ползватели на животновъдни обекти на територията на Община Стралджа, свързани с профилактика,ограничаване и ликвидиране на болести по животните и зоонози;
4. Районират пасищата и водопоите в зависимост от епизоотичната обстановка, а при необходимост - забраняват използването им;
5. Предприемат мерки за недопускане на животни в депата за отпадъци;
6. Организират и предприемат действия за събиране и обезвреждане  на умрелите безстопанствени животни съгласно изискванията на Регламент (ЕО) № 1069/2009;
7. Организират определянето на терен за загробване на трупове на животни и предприемат действия за събиране и унищожаване на странични животински продукти извън обектите по чл. 259, ал.1 и 2 и инсталациите по чл.259 обезвреждането на странични животински продукти извън обекти по чл. 259, ал. 1 и 2 и инсталациите по чл. 259а, в случаите, определени в чл.19 параграф 1 от Регламент (ЕО) № 1069/2009;
8. Предприемат мерки за недопускане използване на общински пасища и места за водопой от безстопанствени животни и животни, които не са идентифицирани и/или на които не са извършени мерките по програмата за профилактика, надзор, контрол и ликвидиране на болести по животните и зоонози;
9. Предприемат мерки за недопускане на свободно движение на животни по улиците на населените места;
10. Определят маршрута на движение на животните от сборни стада по улиците на населените места;
11. Осъществяват контрол за спазване на наредбата.;
12. Поддържат и актуализират публичен регистър на домашните кучета, ловните кучета и кучетата, които придружават или охраняват селскостопанските животни, които се придвижват към регистриран животновъден обект;
13. Организират ежегодно в срок до 20 октомври извършването на инвентаризация на животните в животновъдните обекти-лични стопанства, и изготвят списък, който съдържа имената на собствениците на животни, броя, вида и категорията на животните от животновъдните обекти. В срок до 7 работни дни от извършване на инвентаризацията предават списъка на официалния ветеринарен лекар, отговарящ за общината, и го поставят на видно място;
14. При възникване на епизоотично огнище оказват съдействие и подпомагат дейността на ветеринарните лекари по прилагане на мерките за ограничаване и ликвидиране на болестите като:
а) актуализират списъка по т.13;
б) организират дейностите по загробване на труповете на животните до терена за загробване;
в) под контрола на официален ветеринарен лекар организират изграждането и поддържането на дезинфикционни площадки на входовете/изходите на населените места, на чиято територия е констатирано епизоотичното огнище;
г) осигуряват помощен персонал и технически средства, необходими за изпълнение мерките за ограничаване и ликвидиране на болестта по животнине на съответната територия;
д) съвместно с органите на МВР ограничават достъп на външни лица до населените места, на чиято територия е констатирано епизоотичното огнище;
е) забраняват провеждането на масови мероприятия в населените места, на чиято територия е констатирано епизоотичното огнище.
Чл.29. Издават разрешение за настаняване или преместване на временен пчелин  в деня на подаване на молбата, при наличие на изискванията на чл.13, ал.1 от Закона за пчеларството, а за поземлени имоти в горски територии-по реда на Закона за горите.
Чл.30. Водят регистър на пчелините, включително на пчелните семейства.

РАЗДЕЛ VІII
КОНТРОЛ И АДМИНИСТРАТИВНОНАКАЗАТЕЛНИ РАЗПОРЕДБИ

Чл.31.  (1)  Контролни органи по смисъла на Наредбата са Кмета на община Стралджа, кметовете и кметските наместници на населени места или упълномощените от кмета на общината длъжностни лица отговарящи за гр.Стралджа или други населени места в общината.
(2)  Актове за установяване на административни нарушения се съставят от  кметовете и кметските наместници на населени места или упълномощените от тях длъжностни лица.
(3) Наказателни постановления се издават от Кмета на Община Стралджа.
Чл.32. Контролните органи извършват проверки в недвижими имоти, в които се отглеждат животни, по постъпили писмени молби, жалби и сигнали за нарушения на наредбата, подадени от държавни органи, физически и юридически лица, като анонимни сигнали не се проверяват. Контролните органи извършват и планови проверки.
Чл.33.(1) В изпълнение на своите правомощия контролните органи дават предписания за отстраняване на констатираните нередности, като определят срок за отстраняването им.
(2) При неизпълнение на дадени преди това предписания, съгласно ЗАНН контролните органи информират органите определени в Закона за ветиринарно медицинската дейност и Наредба № 44 от 20.04.2006 г. за ветеринарномедицинските изисквания към животновъдните обекти. 
 (3) Установяването на нарушенията, издаването, обжалването и изпълнението на наказателните постановления, за нарушенията извън тези по Закона за ветиринарно медицинската дейност и Наредба № 44 от 20.04.2006 г. за ветеринарномедицинските изисквания към животновъдните обекти, става по реда на Закона за административните нарушения и наказания (ЗАНН).
Чл.34. (1) На нарушителите на разпоредбите на настоящата наредба се налага глоба от 50 до 500 лв., а при повторно нарушение глоба от 150 до 1000 лв.  
(2) Когато нарушението по ал. 1 е извършено от юридическо лице или едноличен търговец се налага имуществена санкция в размер от 1000 до 5000 лв.
Чл.35. Установените в тази наредба административни наказания се налагат в случай, че за същото нарушение не е предвидено по-тежко наказание в друг висшестоящ нормативен акт.
Чл.36. За всички неуредени въпроси в тази наредба се прилагат условията на действащите в Република България нормативни актове в тази област.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

§1. По смисъла на наредбата:
1. „Селскостопански животни“ са едри и дребни преживни животни, свине и еднокопитни и др., отглеждани с цел производство на суровини и храни от животински произход или за други стопански цели.
2. „Животновъден обект” е всяко място, където временно или постоянно се отглеждат или настаняват животни, с изключение на ветеринарни клиники или амбулатории.
3. „Животновъден обект за отглеждане на свине във фамилна ферма“ е обект с въведени мерки за биосигурност за отглеждане на 10 броя свине майки и приплодите им, но не повече от 200 броя свине общо. 
4. „Идентификация на животно“ е характеризирането му по неговата маркировка, паспортни и регистрационни данни;
5. „Собственик на животновъден обект“ е физическо лице, едноличен търговец или юридическо лице, което притежава документи, доказващи собствеността и/или правото на ползване върху обекта.
6. „Лични нужди“ е отглеждане на продуктивни животни в лични стопанства с цел добив на суровини и храни за лична употреба.
7. „Лично стопанство“ е животновъден обект съгласно § 1,т.47 от Допълнителните разпоредби на Закона за животновъдството.
§2. Наредбата за реда и условията за отглеждане на селскостопански животни на територията на община Стралджа, се издава на основание чл. 21, ал. 2 от Закона за местното самоуправление и местната администрация, във връзка с чл. 133, ал. 1 от Закона за ветеринарномедицинската дейност.
§3. Наредбата е приета с Решение № ………./………. от Протокол № ……/………. на ОбС Стралджа.

